**O noapte lângă tine**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

O noapte lângă tine

...

Un înger ce doarme e chipul tău blând

În noaptea ce curge domol, către zori

Și, sub pleoapele-ți fine, petale de flori,

Visezi primăvara ce răsări-va curând!

...

Te ascult cum respiri, liniștit și ușor,

Îmi place să-ascult orice sunet din tine

Și-mi pare că aud cum vin către mine,

Lebede albe în maiestuosul lor zbor!

..

Se-apropie zorii ce vor miji în curând

Și parcă nu mă mai satur să te privesc

Iubito, simțind cât de mult te iubesc,

Un înger ce doarme e chipul tău blând!

...

Un înger ce doarme e chipul tău blând

Și lebede albe, în maiestuosul lor zbor,

Aud eu când respiri, liniștit și ușor

Și visezi primăvara ce răsări-va curând!